אנציקלופדיה תלמודית כרך ז, דם (איסור) [המתחיל בטור תכב] 

[טור תכב] דם. איסור אכילת דם של בעלי חיים. 
הפרקים:
א. איסורו וחיובו;
ב. בעלי החיים;
ג. האסור מדרבנן;
ד. דם האברים;
ה. דם הלב והכבד והטחול;
ו. אברים שאין בהם דם;
ז. דם שבישלו ושמלחו;
ח. דם שנשתנה;
ט. דם מן החי. 
א. איסורו וחיובו. בהרבה מקומות הזהירה תורה על הדם: וכל דם לא תאכלו[footnoteRef:1]1, ועוד[footnoteRef:2]2. במנין המצות לא נמנו אלא בלאו אחד, אף על פי שנכפלה בו האזהרה כמה פעמים[footnoteRef:3]3, לפי שלא באו כל חמשה הלאוין אלא לאסור אותו בכל האופנים: אחד לדם חולין ואחד לדם קדשים ואחד לדם כיסוי ואחד לדם האברים ואחד לדם התמצית[footnoteRef:4]4; דם חולין ודם האברים ודם תמצית, אף על פי שאינם ראויים לכפרה על המזבח[footnoteRef:5]5, ובדם נאמר: ואני נתתיו לכם על המזבח לכפר וגו' על כן אמרתי לבני ישראל כל נפש מכם לא תאכל דם[footnoteRef:6]6, מכל מקום עוברים עליהם[footnoteRef:7]7, ודם קדשים, אף על פי שהדם הותר מכללו לגבי מזבח[footnoteRef:8]8, ודם כיסוי היינו דם חיה ועוף שכיסהו[footnoteRef:9]9 וחזר ונתגלה, שלא נאמר שבטל אגב הקרקע וכשאוכל אותו הוא כאוכל עפר בעלמא[footnoteRef:10]10, או שלא נאמר מכיון שכתוב בדם: לא תאכלנו על הארץ תשפכנו כמים[footnoteRef:11]11, דם כיסוי שאינו נשפך כמים - שהרי צריך לכסותו - אין עוברים עליו[footnoteRef:12]12, או שלא נאמר כיון שנאמר בדם כפרה, לכן דם חיה ועוף הצריך כיסוי ואינו ראוי לקדשים לא נאסר[footnoteRef:13]13. שאר הכתובים שבאו באיסור דם, לדרשות אחרות נאמרו, ולא לאיסור דם עצמו[footnoteRef:14]14.  [1: 1 . ויקרא ג יז; שם ז כו.]  [2: 2 . ויקרא יז יב; שם יד; דברים יב טז; שם כג - כד.]  [3: 3 . סהמ"צ ל"ת קפד; סמ"ג לאוין קלז; החינוך מצוה קמח, ועי"ש במנ"ח.]  [4: 4 . רבא בכריתות ד ב. ועי' להלן על מהותם של דם אברים ודם תמצית.]  [5: 5 . ע"ע זריקה.]  [6: 6 . ויקרא יז יא - יב.]  [7: 7 . עי' רש"י כריתות שם ד"ה דם חולין.]  [8: 8 . עי' שמ"ק כריתות שם בחי' שבסוף המס' אות יב בשם ר"י בתוס'.]  [9: 9 . ע"ע כסוי הדם.]  [10: 10 . רש"י שם ד"ה אלא.]  [11: 11 . דברים יב כד.]  [12: 12 . תוס' שם ד"ה לדם, ור"ל שצריך הריבוי אפילו שלא כיסהו כיון שעומד לכיסוי.]  [13: 13 . שמ"ק בסוף המס' שם אות לח; תמים דעים סי' קלז בשם ה"ר יהונתן.]  [14: 14 . עי' רש"י שם ד"ה ה' לאוין ותוס' בכורות טו א ד"ה רק.] 

האוכל כזית מן הדם במזיד, חייב כרת[footnoteRef:15]15, שנאמר: כל נפש אשר תאכל כל דם ונכרתה הנפש ההיא מעמיה[footnoteRef:16]16, ונאמר: כל אוכליו יכרת[footnoteRef:17]17, וכן נאמר כרת שוב[footnoteRef:18]18, ושלש כריתות האמורות בו, אחת לדם חולין ואחת לדם קדשים ואחת לדם כיסוי[footnoteRef:19]19, [טור תכג] ואם אכל בשוגג, חייב חטאת, כדין כל חייבי כריתות[footnoteRef:20]20, ואם התרו בו, לוקה[footnoteRef:21]21.  [15: 15 . משנה כריתות ב א; רמב"ם מאכלות אסורות פ"ו ה"א.]  [16: 16 . ויקרא ז כז.]  [17: 17 . שם יז יד. ועי' סהמ"צ שם שהביא הפסוק השני, ובסמ"ג שם הביא הראשון.]  [18: 18 . ויקרא יז י.]  [19: 19 . רבא בכריתות ד ב. על דם האברים ועל דם התמצית בנוגע לכרת עי' להלן.]  [20: 20 . רמב"ם שם.]  [21: 21 . משנה מכות יג א; רמב"ם סנהדרין פי"ט ה"א.] 

חייבים כרת בין על דם שחיטה ובין על דם נחירה ודם עיקור ודם הקזה[footnoteRef:22]22. ואף על פי שאיסור דם נאמר בפרשת וזבחת מבקרך ומצאנך[footnoteRef:23]23, אף דם הקזה שיוצא מחיים בכלל, שנאמר: רק חזק לבלתי אכל הדם כי הדם הוא הנפש ולא תאכל הנפש עם הבשר[footnoteRef:24]24, סמך הכתוב איסור דם לאיסור אבר מן החי[footnoteRef:25]25, ללמדנו מה אבר מן החי אסור משום איסורו, אף דם מן החי מוזהר עליו משום איסורו, היינו איסור דם, ובא לאסור דם הקזה[footnoteRef:26]26.  [22: 22 . משנה כריתות כ ב.]  [23: 23 . דברים יב כא.]  [24: 24 . שם כג.]  [25: 25 . ע"ע אבר מן החי שאזהרת ולא תאכל הנפש וגו' היא לאבר מן החי.]  [26: 26 . סנהדרין נט א ורש"י ד"ה ורבנן. ועי' להלן: דם מן החי.] 

ואינו חייב כרת אלא על דם שהנפש יוצאה בו, שנאמר בחיוב כרת: כי נפש כל בשר דמו היא כל אוכליו יכרת[footnoteRef:27]27, פרט לדם התמצית - שהדם מתמצה ונסחט ושותת[footnoteRef:28]28, והוא דם שיוצא לאחר מיתה[footnoteRef:29]29, או קרוב למיתה[footnoteRef:30]30 - שאין חייבים עליו[footnoteRef:31]31, ר' יהודה מחייב על דם התמצית[footnoteRef:32]32, שנאמר: אשר יאכל כל דם ונתתי פני וגו' והכרתי אתה וגו'[footnoteRef:33]33, וכל דם בא לרבות גם דם התמצית לכרת[footnoteRef:34]34. הלכה כחכמים[footnoteRef:35]35. וכן אינו חייב כרת על דם האברים, כגון דם הטחול ודם הכליות וכיוצא, שאין הנפש יוצאה בו, ואינו עובר עליהם אלא בלאו[footnoteRef:36]36.  [27: 27 . ויקרא יז יד.]  [28: 28 . הרע"ב פ"ה מ"א.]  [29: 29 . תוס' חולין לו א סוד"ה ודם וכריתות כב א סוד"ה דם; חי' הר"ן חולין לו א ד"ה תדבר"י; קה"ע ופ"מ לירושלמי פסחים פ"ח ה"ח.]  [30: 30 . עי' פהמ"ש להרמב"ם כריתות פ"ה מ"א, ועי' להלן במחלוקת של דם שהנשמה יוצאה בו.]  [31: 31 . משנה כריתות כ ב ורש"י שם.]  [32: 32 . משנה שם.]  [33: 33 . ויקרא שם י.]  [34: 34 . גמ' שם ד ב וכב א.]  [35: 35 . רמב"ם שם.]  [36: 36 . משנה כ ב בטחול ותוספתא שם פ"ב ובגמ' כא ב וכב א בטחול וכליות; רמב"ם שם ה"ד, ועי' לעיל; טוש"ע יו"ד סז א.] 

איזהו דם שהנשמה יוצאה בו, נחלקו תנאים ואמוראים: ר' אלעזר - וי"ג: רבי[footnoteRef:37]37 - וכן ר' יוחנן סוברים כל זמן שמקלח, ור' שמעון - וי"ג: ר' אלעזר ב"ר שמעון[footnoteRef:38]38 - וכן ר' שמעון בן לקיש סוברים מטיפה המשחרת ואילך[footnoteRef:39]39, שהדם בתחילה יוצא שחור ואחר כך אדום, ושניהם בשתיתה בלא קילוח לרחוק, ואחר כך מקלח, ולבסוף כשהדם מתמעט שותת ויורד בסמוך, ולהסוברים כל זמן שמקלח אינו חייב אלא על האמצעי, אבל לא על מה ששותת, בין לפני הקילוח ובין לאחריו[footnoteRef:40]40, שכשיתמעט הדם ולא נשאר ממנו בעורקים אלא שיעור מועט, [טור תכד] הטבע משתדל להחזיק בו ואינו יכול מפני שתשש הכח ונחלש, וכל זמן שהטבע גובר ומשתדל מחזיק בו, וכשיחלש וירפה מקלח ופוסק ולא יארע זה אלא קרוב למיתה והוא דומה לדם התמצית, אבל כל הדם הניגר בקילוח הוא דם שהנפש יוצאת בו[footnoteRef:41]41. ולהסוברים מטיפה המשחרת ואילך, היינו משנגמרה הטיפה המשחרת, שהוא בלבד אינו דם הנפש, אבל כל מה שאחריו, בין לפני הקילוח ובין לאחריו, הכל בכלל דם הנפש[footnoteRef:42]42. ויש מהראשונים מפרשים שדם הקילוח אינו דם הנפש, לריש לקיש שסובר מטיפה המשחרת, שלאחר דם הקילוח הוא שמשחיר[footnoteRef:43]43, וארבעה מיני דמים הם: דם שיורד בתחילה כשתי טיפין אדום, ואחריו דם קילוח, ואחר כך טיפה המשחרת, ואחר כך דם התמצית שהוא לאחר מיתה[footnoteRef:44]44, והטיפה המשחרת היא דם הנפש[footnoteRef:45]45. הלכה כל זמן שמקלח[footnoteRef:46]46. ונחלקו ראשונים: יש סוברים שבין בדם שחיטה ונחירה ועיקור ובין בדם הקזה אינו חייב אלא על דם הנשמה יוצאה בו, ואף על פי שלא הוזכר דם הנפש אלא בדם הקזה[footnoteRef:47]47, הרי זה מפני שאין רגילות שיקיז דם לבהמתו עד שיבוא להם דם נפש[footnoteRef:48]48, ויש סוברים שלא אמרו דם המקלח דוקא אלא בדם הקזה, אבל בדם שחיטה ונחירה, או התזת הראש, כל זמן שיש בו אדמומית, חייב[footnoteRef:49]49, שכיון שהוא ממקום שהנשמה יוצאה, שהם הסימנים, שהחיות תלויה בהם, כל דם היוצא נקרא דם הנפש[footnoteRef:50]50.  [37: 37 . עי' שמ"ק שם.]  [38: 38 . עי' שמ"ק שם.]  [39: 39 . כריתות כב א.]  [40: 40 . רש"י ורגמ"ה שם, ועי' שמ"ק שם בשם תוס'.]  [41: 41 . פהמ"ש להרמב"ם כריתות שם.]  [42: 42 . רש"י ורגמ"ה שם.]  [43: 43 . רש"י חולין לו א; חי' הר"ן שם ד"ה תדבר"י.]  [44: 44 . חי' הר"ן שם, ולדעה הקודמת יהיו חמשה מיני דמים: שחור, אדום, קילוח, שותת ותמצית.]  [45: 45 . ראש יוסף לד' רש"י שם.]  [46: 46 . רמב"ם פ"ו ה"ג.]  [47: 47 . עי' משנה כ ב ובמחלוקת ר' יוחנן ור"ש בן לקיש שם כב א. ועי' במחלוקת התנאים בברייתא שם כ סתם איזהו דם הנפש.]  [48: 48 . תוס' כ ב ד"ה דם הקזה.]  [49: 49 . רמב"ם שם.]  [50: 50 . לח"מ שם.] 

דם עיקור - שנעקרו הסימנים ממקום חיבורם ואין שחיטה מועילה שוב[footnoteRef:51]51 - כתבו ראשונים שאינו בכרת אלא כשנשחטה לאחר העיקור, שאם לא כן מכיון שאין הבהמה מתה על ידי כך אינו דם הנפש[footnoteRef:52]52, או שעיקור שאמרו כאן היינו שעקר הסימנים ממש בידים, ולא בדרך שחיטה, ולכן הוא דם הנפש[footnoteRef:53]53.  [51: 51 . ע"ע עקור.]  [52: 52 . תוס' כ ב ד"ה דם עיקור.]  [53: 53 . תוי"ט פ"ה מ"א, וכן פי' הרמב"ם בפהמ"ש המעקר בחולין פ"ה מ"ג ועי' תוי"ט שם. ועי' ערוך לנר כריתות שם שלהרמב"ם שכל שיוצא ממקום הסימנים, אפילו שאין הנשמה יוצאה בו, נקרא דם הנפש, עי' לעיל מהלח"מ, אף דם עיקור הסימנים מחיבורם קודם שנשחטו הוא דם הנפש, ועי' מנ"ח מצוה קמח שהרמב"ם במאכ"א פ"ו ה"ג השמיט דם עיקור שסובר כהתוס' שדוקא לאחר שנשחט וא"כ הוא בכלל דם שחיטה. ולפי' התוי"ט הנ"ל י"ל שהרמב"ם כללו בדם התזת הראש, עי' לעיל, ובלח"מ שם כ' שלא הוזכר במשנה.] 

[טור תכה] שיעור הדם לעונש הוא בכזית[footnoteRef:54]54, ואף על פי שכל המשקים שיעורם ברביעית[footnoteRef:55]55, כתבו אחרונים מכיון שהתורה הוציאה איסור דם בלשון אכילה, שיעורו כאוכלים[footnoteRef:56]56. במקום אחר אמרו ששיעור דם הוא ברביעית[footnoteRef:57]57, ויש שכתבו לחלק בין אכל את הדם כשהוא קרוש ששיעורו בכזית לאכלו צלול ששיעורו ברביעית[footnoteRef:58]58. כל הדמים שחייבים עליהם מצטרפים לכזית, להקל שבשניהם, כגון שאכל חצי זית דם הנפש וחצי זית דם התמצית, מצטרפים לכזית למלקות, שהרי במלקות שוים שניהם, אבל לא לכרת וחטאת, שהרי לא אכל כזית שלם מדם שחייבים עליו כרת[footnoteRef:59]59.  [54: 54 . חולין פז ב וכריתות יד א וכב א: רש"י ערובין ד א ר"ה שיעורין ופסחים מד א ד"ה ומשני וסוכה ו א ד"ה רוב; רמב"ם מאכלות אסורות פ"ו ה"א.]  [55: 55 . ע"ע שתיה.]  [56: 56 . מנ"ח מצוה קמח; רש"ש יבמות קיד ב.]  [57: 57 . יבמות קיד רע"ב, ועי"ש במהרש"א. ועי' רמב"ם מאכלות אסורות פי"ד ה"ט.]  [58: 58 . עי' רש"ש שם, ע"פ שבת עז א בדם שיש בו רביעית הואיל ויכול לקרוש ולעמוד על כזית. ועי' בארוכה בשו"ת בנין ציון ח"א סי' מט - נד ושם דחה חילוק זה ע"פ סוגיית חולין פז ב שמשמע שגם בצלול שיעורו בכזית. וע"ע הנ"ל.]  [59: 59 . לח"מ מאכ"א פ"ו ה"ו בשם מהרלב"ח ומנ"ח מצוה קמח. וע"ע אסורים מצטרפים.] 

הדם מותר בהנאה[footnoteRef:60]60, אם מפני שלא נאמר בו אלא איסור אכילה, ואין הנאה בכלל[footnoteRef:61]61, אם מפני שאף על פי שלא תאכל כולל גם איסור הנאה[footnoteRef:62]62, מכל מקום בדם נאמר: על הארץ תשפכנו כמים[footnoteRef:63]63, הוקש דם למים, מה מים מותרים בהנאה, אף דם מותר[footnoteRef:64]64, ואפילו דם קדשים, שאינו נשפך כמים, מותר בהנאה, שמכיון שגילתה תורה בדם חולין שמותר, הרי זה גילוי שכל האסור משום דם אינו אסור אלא באכילה[footnoteRef:65]65.  [60: 60 . פסחים כב א; רמב"ם מאכלות אסורות פ"ח הט"ו.]  [61: 61 . חזקיה בפסחים שם כא ב, ועי"ש כב ב: ולחזקיה למאי הילכתא כו' ורש"י שם.]  [62: 62 . ר' אבהו שם כא ב. וע"ע אסורי הנאה עמ' צב.]  [63: 63 . דברים יב כד.]  [64: 64 . פסחים כב א. וברמב"ם שם: מותרים בהנאה על פי הקבלה.]  [65: 65 . תוס' שם ד"ה מה מים.] 

יש מן האחרונים סוברים שאף על פי שבכל איסורי אכילה אסור לעשות סחורה בהם[footnoteRef:66]66, בדם מותר לעשות סחורה, מפני שהוקש למים[footnoteRef:67]67.  [66: 66 . ע"ע סחורה.]  [67: 67 . שו"ת נו"ב מהדו"ת יו"ד סי' סב ושו"ת חת"ס יו"ד סי' קל. וע"ע הנ"ל.] 

איסור דם הוא אחד מן הדברים שבהם בא כתוב מיוחד להזהיר גדולים על הקטנים, שנאמר: כל נפש מכם לא תאכל דם[footnoteRef:68]68, שמקרא מיותר הוא, שהרי כבר נאמרו כמה אזהרות בדם, אלא בא ללמד על הקטנים[footnoteRef:69]69, או שנפש מורה גם על הקטנים, שאף הם בכלל נפש[footnoteRef:70]70.  [68: 68 . ויקרא יז יב. תו"כ שם וברייתא ביבמות קיד א.]  [69: 69 . רש"י יבמות שם.]  [70: 70 . קרבן אהרן שם; מלבי"ם שם. וע"ע חנוך וע' קטן אם למדים מדם ושרצים וטומאת כהנים לכל שאר האיסורים.] 

על הוצאת הדם מן הבשר על ידי מליחה או צלייה, ועל מה שיוצא מן הבשר אחר שנמלח ואחר [טור תכו] שנצלה, ע"ע מליחה וע' צליה. על החוטים שבחלקים מסויימים של הבהמה האסורים משום דם, ע"ע חוטין וע' נקור. על הורידים שבצואר בעלי החיים, ע"ע ורידים. 
ב. בעלי החיים. אינו חייב משום דם אלא על דם בהמה חיה ועוף, בין טמאים ובין טהורים[footnoteRef:71]71, שנאמר: וכל דם לא תאכלו בכל מושבתיכם לעוף ולבהמה[footnoteRef:72]72, וחיה בכלל בהמה[footnoteRef:73]73, אבל דם אדם, דם שרצים, דם דגים, דם חגבים, אין חייבים עליהם מן התורה[footnoteRef:74]74, שנתמעטו מהאמור לעוף ולבהמה, מה עוף ובהמה מיוחדים שיש בהם טומאה קלה וטומאה חמורה - היינו טומאת אוכלין, וטומאת משא כשהן נבלות[footnoteRef:75]75 - ויש בהם איסור והיתר - היינו איסור קודם שחיטה והיתר לאחר שחיטה[footnoteRef:76]76 - והם מין בשר, אף כל שיש בהם כל הדברים הללו, יצא דם אדם, שאין בו טומאה קלה, ויצא דם שרצים שאין בו טומאה חמורה - שאין שרצים מטמאים אדם לטמא בגדים[footnoteRef:77]77 - ויצא דם דגים וחגבים, שכולו היתר - שאינם צריכם שחיטה[footnoteRef:78]78 - ויצא דם ביצים שאינן מין בשר[footnoteRef:79]79, והלימוד הוא במידת כלל-ופרט- וכלל*, שנידון כעין הפרט, שכן כל דם לא תאכלו הרי זה כלל, ולעוף ולבהמה הוא פרט, ואחר כך כתוב: כל נפש אשר תאכל כל דם[footnoteRef:80]80, שהוא שוב כלל, ומה הפרט יש בו כל התנאים האמורים, אף כל שיש בו[footnoteRef:81]81. בתנא דבי אליהו אמרו דם אדם אסור מן התורה, אם מקל וחומר: ומה אם בהמה חיה ועוף שדרכן לאכול אותם דם שלהם אסור, בני אדם שאין דרכן לאכול אותם לא כל שכן, או לפי שנאמר: רק חזק לבלתי אכל הדם כי הדם הוא הנפש[footnoteRef:82]82, ועוד שנאמר: דם כל בשר לא תאכלו[footnoteRef:83]83, להביא דם אדם[footnoteRef:84]84. דם ביצים שאמרו, יש מפרשים שהם ביצי איל ושור[footnoteRef:85]85, ויש מפרשים ביצי תרנגולת[footnoteRef:86]86.  [71: 71 . משנה כריתות כ ב; רמב"ם מאכ"א פ"ו ה"א.]  [72: 72 . ויקרא ז כו.]  [73: 73 . רמב"ם שם. וע"ע בהמה עמ' שסו.]  [74: 74 . על האיסור מדבריהם שיש בכמה מהם, עי' להלן. תו"כ שם; ברייתא בכריתות שם; רמב"ם שם.]  [75: 75 . רש"י שם.]  [76: 76 . רש"י.]  [77: 77 . רש"י. וע"ע שרצים.]  [78: 78 . גמ' שם כא ב.]  [79: 79 . תו"כ שם; ברייתא בכריתות שם.]  [80: 80 . ויקרא שם כז.]  [81: 81 . גמ' שם כא א.]  [82: 82 . דברים יג כג ור"ל שאף דם האדם הוא נפשו.]  [83: 83 . ויקרא יז יד.]  [84: 84 . תנד"א אליהו רבא פט"ו.]  [85: 85 . רש"י כריתות שם בפי' א.]  [86: 86 . פי' ב ברש"י שם ותוס' שם. וע"ע דם ביצים.] 

[טור תכז] דם הכוי* חייבים עליו[footnoteRef:87]87, ולא רק לדעת הסוברים שכוי הוא ספק חיה ספק בהמה[footnoteRef:88]88, שבין כך ובין כך הוא אסור, אלא אפילו לדעת הסוברים שבריה בפני עצמה הוא - שאינה לא חיה ולא בהמה[footnoteRef:89]89 - מכל מקום נלמד שחייבים עליו מהכלל ופרט וכלל, שהרי אף הוא כעין הפרט של עוף ובהמה, שיש בו טומאה קלה וחמורה, ויש בו איסור והיתר, והוא מין בשר[footnoteRef:90]90.  [87: 87 . כריתות כא א; טור יו"ד סי' סו; ש"ך שם ס"ק א.]  [88: 88 . ע"ע כוי.]  [89: 89 . תוס' שם ד"ה כוי; ב"ח ודרישה שם. וע"ע הנ"ל.]  [90: 90 . גמ' שם.] 

דם השליל - עובר שנמצא במעי בהמה לאחר שחיטתה[footnoteRef:91]91 - אסור, והשוחט את הבהמה ומצא בה בן שמנה חי או מת, או בן תשעה מת, קורעו[footnoteRef:92]92 ומוציא את דמו[footnoteRef:93]93, ואינו דומה לחלבו של שליל שמותר[footnoteRef:94]94, לפי שבחלב יש לימוד מיוחד להתיר[footnoteRef:95]95, אבל בדמו אין לימוד להתיר, והרי זה כדם האברים של בהמה[footnoteRef:96]96, או שחלב הותר מהכתוב "וכל בבהמה תאכלו"[footnoteRef:97]97, אבל דם כיון שנבלע בכל הגוף חשוב כדם האברים שפירש של הבהמה עצמה[footnoteRef:98]98, ופירשו אחרונים שדם העובר מתערב עם דם הבהמה, שהעובר נתהוה וניזון ממנו, ולא עדיף מדם הבהמה עצמה[footnoteRef:99]99. ויש מפרשים הטעם שמכל בבהמה תאכלו אין ללמוד היתר אלא בדבר שהוא בר אכילה, אבל דם שהוא משקה ואינו בר אכילה אינו בכלל זה[footnoteRef:100]100. ונחלקו אמוראים אם חייבים כרת על דם השליל: ר' שמעון בן לקיש אמר לדברי המתיר בחלבו של שליל, אין חייבים על דמו כרת, ולדברי האוסר בחלבו חייבים כרת על דמו[footnoteRef:101]101, שלהמתיר חלבו, אין השליל חשוב בהמה בפני עצמה, ואין דמו קרוי דם הנפש שיתחייב כרת עליו[footnoteRef:102]102, ואפילו לר' יהודה שמחייב גם על דם התמצית, שאין הנפש יוצאה בו[footnoteRef:103]103, אינו מחייב אלא במקום שיש דם הנפש שחייבים עליו, שהרי הוא למד החיוב מהריבוי של כל דם, ולכן כשחייב על עיקר דם, היינו דם הנפש, חייב גם על דם התמצית, אבל שליל שאין בו דם הנפש, אינו מחייב גם על דם אבריו, שהוקש כל דם [טור תכח] לדם עצמו[footnoteRef:104]104, ולהאוסר חלבו, הוא בכלל בהמה ודמו דם הנפש[footnoteRef:105]105, ור' יוחנן אמר אף לדברי המתיר בחלבו חייבים כרת על דמו[footnoteRef:106]106. הלכה כר' יוחנן[footnoteRef:107]107, אלא שיש מהראשונים סובר שלא אמר ר' יוחנן שחייבים כרת אלא לר' יהודה שאף על דם שאין הנפש יוצאה בו מחייב כרת, אבל להלכה שעל דם הנפש בלבד חייבים כרת, אין חייבים כרת על דם השליל, שאינו דם הנפש[footnoteRef:108]108. אבל רוב הראשונים סוברים שלר' יוחנן חייבים כרת אף לדעת חכמים[footnoteRef:109]109, אלא שכתבו ראשונים שאין חייבים כרת אלא על דם הנמצא כנוס בתוך הלב, אבל שאר דמו הרי הוא כדם האברים[footnoteRef:110]110, ואפילו דם היוצא מבית השחיטה, שמאחר שאינו צריך שחיטה, הוא כאחד מאברי אמו[footnoteRef:111]111. ויש שנסתפקו בדעת ראשונים אם הם חולקים וסוברים שאף על הדם היוצא מבית השחיטה חייבים עליו כרת, אף על פי שהוא מן הריאה ומן הכבד, כדרך שחייבים על דם בית השחיטה של בהמה[footnoteRef:112]112.  [91: 91 . ע"ע בן פקועה.]  [92: 92 . ע"ע הנ"ל שאינו צריך שחיטה.]  [93: 93 . משנה חולין עד א; רמב"ם שם פ"ו ה"ה; טוש"ע סו א.]  [94: 94 . ע"ע הנ"ל.]  [95: 95 . ע"ע הנ"ל עמ' שע מתו"כ שלמד במה מצינו מקרבן אשם.]  [96: 96 . רש"י חולין שם ד"ה ומוציא.]  [97: 97 . עי' דברים יד ו. וע"ע הנ"ל.]  [98: 98 . רא"ש שם. ועי"ש במעדני יום טוב שאינו סובר כפרש"י.]  [99: 99 . ט"ז יו"ד סי' יג ס"ק ג.]  [100: 100 . ריטב"א ור"ן חולין שם.]  [101: 101 . גמ' שם עד ב.]  [102: 102 . עי' לעיל: איסורו וחיובו. ר"ן שם.]  [103: 103 . עי' לעיל, שם.]  [104: 104 . גמ' שם ורש"י.]  [105: 105 . ר"ן שם.]  [106: 106 . גמ' שם.]  [107: 107 . רמב"ם שם.]  [108: 108 . רמב"ן חולין שם לד' הרי"ף. ועי' בב"ח ר"ס סו שכ' בד' הרמב"ן שאינו אסור אלא מדבריהם, אבל מפורש ברמב"ן ובר"ן ורשב"א בשמו שהוא באזהרה כדם האברים ותמצית, ועי' פמ"ג בשפ"ד ס"ק א שהשיגו.]  [109: 109 . רמב"ם פ"ו ה"ה; רשב"א ור"ן שם; ב"י שם.]  [110: 110 . רמב"ם שם, והביאו ברשב"א ור"ן.]  [111: 111 . מ"מ שם, ועי"ש בלח"מ.]  [112: 112 . עי' מ"מ שם שמסתפק בד' השגת הראב"ד אם מסכים להרמב"ם או חולק עליו, עי' לח"מ שם.] 

ג. האסור מדרבנן. דם אדם, אף להסוברים שמותר מן התורה, מכל מקום אסור מדברי סופרים, ומכים עליו מכת-מרדות*[footnoteRef:113]113. ואינו אסור אלא כשהדם פירש מן האדם בכלי או על גבי ככר וכיוצא בו, ולפיכך דם שעל גבי ככר - שנשך בפת ומצא עליה דם השיניים[footnoteRef:114]114 - גוררו ואוכלו, ושל בין השיניים מוצצו ובולעו ואינו חושש[footnoteRef:115]115, שלא אסרו אלא משום מראית העין, שנחלף בדם בהמה ויבואו לומר דם בהמה אכל, ובין השיניים אין רואה[footnoteRef:116]116. ואפילו להסוברים כל מקום שאסרו חכמים משום מראית העין, אפילו בחדרי חדרים אסור[footnoteRef:117]117, הרי זה כשעושה בחדרי חדרים באופן שאילו היה עושה כן בשוק היה בו משום מראית העין, וכאן אפילו אם היה עושה כן בשוק לא היו רואים[footnoteRef:118]118.  [113: 113 . רמב"ם פ"ו ה"ב.]  [114: 114 . רמב"ם שם; רש"י כתובות ס א.]  [115: 115 . כריתות כא ב; רמב"ם פ"ד ה"ב; טוש"ע סו י.]  [116: 116 . רש"י כתובות ס א ד"ה וחילופא וד"ה מוצצו; טוש"ע שם.]  [117: 117 . עי' שבת סד ב וש"נ. וע"ע מראית העין.]  [118: 118 . שעה"מ יום טוב פ"ה ה"ד, ע"פ תוס' שבת סב א ד"ה והתניא, ועי"ש שהשיג על הבאר שבע שכ' הטעם שבאיסור דרבנן מותר בחדרי חדרים, שהרי כאן ג"כ החשד הוא באיסור דאורייתא של דם בהמה. ועי' חזון יחזקאל לתוספתא כלאים פ"ה שאין אסור בחדרי חדרים אלא כשכבר נאסר במראית העין גמור. אבל כשהדם עודנו בין השיניים מעולם עוד לא נאסר. ועי' הפלאה כתובות ס א ד"ה דם שע"ג הככר.] 

יש מהראשונים סוברים שאם היה הדם מכונס [טור תכט] הוא שיש בו איסור גמור מדבריהם, אבל אם לא היה מכונס, כגון שהוא על גבי ככר, אין שם אלא מצות פרוש, היינו שצריך לפרוש ממנו[footnoteRef:119]119, ויש חולקים וסוברים שמצות פרוש הוא איסור גמור מדבריהם[footnoteRef:120]120.  [119: 119 . רש"י כריתות שם.]  [120: 120 . תוס' שם, ועי"ש בשם ר' ברוך. ועי' לח"מ פ"ו ה"א שמסתפק בד' הרמב"ם אם סובר כרש"י או כתוס'.] 

היה דם מטפטף מאצבעו, יש מן הראשונים מצדדים לומר שכיון שנראה שהוא בא מן האדם מותר, ולא אסרו כשפירש, אלא מפני שאינו ידוע וניכר שהוא דם אדם[footnoteRef:121]121, ואף מן האחרונים יש מצדדים כן להתיר למצוץ דם האצבע וכן לבלוע דם מציצה של מילה[footnoteRef:122]122, ויש נוטים לאסור[footnoteRef:123]123.  [121: 121 . תוס' כריתות כא ב ד"ה דכוותה או שמא כו'.]  [122: 122 . הפלאה כתובות ס א; נחל אשכול ח"ג סי' כה אות יט.]  [123: 123 . שמ"ק כריתות שם בחי' שבסוף המס' בשם תוס' הרא"ש; כנה"ג סי' סו הגב"י בשם דמשק אליעזר. ועי' דרכי תשובה שם ס"ק סח.] 

אף דם דגים, שמותר מן התורה, אסרוהו חכמים אם הוא מכונס במקום אחד, כגון שאספו בכלי, משום מראית העין, ולפיכך אם ניכר שהוא מדגים, כגון שיש בדם קשקשים מן הדג, מותר[footnoteRef:124]124, ויש מן הראשונים חולקים וסוברים שאף אם כינסו את הדם מותר, ולא אסרו אלא דם דגים וחגבים טמאים, משום שהוא תמצית גופם כחלב בהמה טמאה[footnoteRef:125]125, ולא מדין דם, אלא מדין כל היוצא מן הטמא, ואין לוקים עליו[footnoteRef:126]126. דם השרצים כבשרם[footnoteRef:127]127.  [124: 124 . כריתות כא ב וכפרש"י שם וראב"ד בהשגות פ"ו ה"א; טוש"ע שם.]  [125: 125 . רמב"ם פ"ו ה"א, ועי' מ"מ שמפרש שיש בו קשקשים בגמ' שם היינו שהוא של דגים טהורים, ושאין בו קשקשים היינו של דגים טמאים. ועי' מגדל עוז שם וב"ח יו"ד סו"ס סו וכרתי שם ס"ק יא ותפא"י כריתות פ"ה מ"א וערוך לנר שם כא ב מש"כ בישוב ד' הרמב"ם באופנים שונים.]  [126: 126 . מ"מ שם.]  [127: 127 . רמב"ם שם, ע"פ כריתות ד ב, וע"ע שרצים. ועי' לעיל: בעלי החיים.] 

דם דגים שבישלו, מכיון שכל דם שבישלו אינו אסור אלא מדבריהם[footnoteRef:128]128, יש סוברים שאינו אסור כלל, לפי שבאיסור של דבריהם אין חוששים למראית העין, והרי אפילו יחשדו שהוא דם בהמה אין בו איסור תורה[footnoteRef:129]129, ויש חולקים וסוברים שאינו דומה לדבר הניכר שהוא מדבריהם, שהרי כאן אינו ניכר שהוא דם שנתבשל, והרואה יאמר שהוא דם [טור תל] בהמה שלא נתבשל, האסור מן התורה[footnoteRef:130]130, ויש אוסרים משום מראית העין אפילו באיסור של דבריהם[footnoteRef:131]131.  [128: 128 . עי' להלן: דם שבישלו, ושם מחלוקת בדבר.]  [129: 129 . חי' רעק"א יו"ד שם לד' הרמ"א בסי' פז.]  [130: 130 . עי' דרכי תשובה שם ס"ק סג. ועי' פסקי תוס' כריתות סי' כז בדם שיצא מדג ע"י מליחה ומשמע שגם זה אסור משום מראית העין.]  [131: 131 . ע"ע מראית העין, ושם אם באיסור דרבנן יש לחלק בין מראית העין בפרהסיא לבין חדרי חדרים.] 

דם חגבים אף הוא אסור משום מראית העין כדם דגים, אלא אם כן ניכר שבא מהחגבים[footnoteRef:132]132.  [132: 132 . תוה"ב הקצר להרשב"א בית ג שער ה; רבנו ירוחם נט"ו ח"ה אות כד. וכ"כ הפר"ח סי' סו ס"ק יד מדעתו. ועי' תוי"ט כריתות פ"ה מ"א שנסתפק בדבר וכ' שצ"ע דלא אשתמיטו הפוסקים לומר דה"ה בחגבים, ובאמת מפורש ברשב"א ורי"ו, ועי' דברי חמודות חולין פ"ח אות קכד שכ' בעצמו בפשיטות שה"ה בחגבים.] 

כל האסורים משום מראית העין, כדם דגים וכיוצא, אינם אוסרים את תערובתם, שאם הם עצמם מותרים כשיש להם הוכחה, כל שכן בתערובתם[footnoteRef:133]133, מכיון שאינם ניכרים בתערובתם[footnoteRef:134]134, ואפילו כשאין רוב כנגדם מותר[footnoteRef:135]135.  [133: 133 . רשב"א בתוה"א בית ג שער ה; מ"מ פ"ו ה"א בשמו; רמ"א בשו"ע סו י.]  [134: 134 . תוה"ב הקצר שם. ועי' יד אברהם לשו"ע שם שאם ניכרים ודאי אסור, שהרי דם שע"ג הככר אוכלו ג"כ בתערובת הלחם ומ"מ אסור.]  [135: 135 . פמ"ג שפ"ד ס"ק טז.] 

ד. דם האברים. דם האברים שעוברים עליו בלאו, אין הדברים אמורים אלא כשפירש מן האבר ויצא לחוץ, אבל כל זמן שלא פירש מותר, לפיכך מותר לאכול בשר חי בלא מליחה[footnoteRef:136]136, ובלבד שלא יהא בו מהחוטים שיש בהם דם, שהדם שבחוטים ככנוס ועומד בכלי הוא[footnoteRef:137]137, וידיח את הבשר מהדם בעין שעל פניו[footnoteRef:138]138. נצרר הדם בחתיכה - מחמת מכה שהוכתה הבהמה מחיים ונתקבץ הדם שם[footnoteRef:139]139 - הרי זה כמו פירש, ואסור[footnoteRef:140]140, וכן כל שפירש ממקומו - מחיים[footnoteRef:141]141 - ונתעורר לצאת ונבלע במקום אחר, הרי זה כפירש[footnoteRef:142]142, ולוקים עליהם[footnoteRef:143]143, ויש סוברים שאסור, אבל אין לוקים על דם שנתעורר מחיים לצאת ופירש למקום אחר, לפי שהדבר ספק אם זה נקרא פירש[footnoteRef:144]144. פירש הדם לאחר שחיטה ממקום למקום בתוך הבשר עצמו, נחלקו ראשונים: יש סוברים שאף הוא אסור, כמו בפירש מחיים, אלא שאיסורו מספק, שגם בפירש מחיים הדבר ספק אם [טור תלא] חשוב כפירש לחוץ[footnoteRef:145]145, ולא עוד אלא יש מהראשונים כתב שאסור בודאי ועובר בלא תעשה עליו[footnoteRef:146]146, ויש סוברים שהוא כדם האברים שלא פירש ומותר, שכן ככר שחתך עליה בשר, אפילו להאוסר לאכול הככר[footnoteRef:147]147, מפני הדם שנפלט מהבשר, הבשר מותר, אף על פי שנפלט מבפנים מצד זה לצד זה, כיון שלא יצא לחוץ[footnoteRef:148]148. ויש מן הראשונים חולקים על עיקר הדין של דם האברים שלא פירש, וסוברים שכל בשר חי אסור לאכול - מדבריהם[footnoteRef:149]149 - בלא חליטה או מליחה, שאף דם שלא פירש אסור[footnoteRef:150]150, אם הוא ראוי לפרוש, אבל אם חלטו בחומץ וצמתו, ששוב אינו ראוי לפרוש, מותר[footnoteRef:151]151. ויש מפרשים דבריהם שאף הם סוברים דם האברים שלא פירש מותר, אלא שמכל מקום אין לאכול בשר חי בלא מליחה, מפני שיש לחוש שמא התחיל להתפרד קצת דם מן האברים[footnoteRef:152]152.  [136: 136 . שאלתות ויקרא שאילתא סח; תוס' חולין יד א ד"ה ונסבין, ע"פ גמ' שם קיא א בכבד ושבת קכח א דחזי לאומצא וכן חולין שם טו ב מותר לבריא באומצא; רא"ש חולין פ"א סי' יט; ר"ן שם ופרק ז; רשב"א בתוה"א בית ג שער ג; ראב"ד בהשגות פ"ו הי"ב ובשם רב אחאי; מ"מ פ"ו ה"ט בשם יש מן המפרשים והרשב"א; טוש"ע סז א וב.]  [137: 137 . תוה"א שם; טוש"ע שם ב.]  [138: 138 . ר"ן שם פ"א; שו"ע שם.]  [139: 139 . רא"ש חולין פ"ז סי' יא. ועי' ב"ח ר"ס סז.]  [140: 140 . תוה"א שם, ע"פ פסחים עד ב אומצא דאסמיק; רא"ש שם; טוש"ע שם א.]  [141: 141 . עי' ב"ח ר"ס סז ודרישה סי' עו ס"ק א וש"ך שם ס"ק ב ופמ"ג סי' סז משבצות ס"ק א.]  [142: 142 . תוה"ק שם; טוש"ע שם, ע"פ חולין קיג א השובר מפרקת, עי' להלן.]  [143: 143 . טור שם: ולוקים עליו, ובב"י שם שר"ל אף על נתעורר לצאת.]  [144: 144 . דרישה שם, ע"פ סוגיית חולין שם בשובר מפרקת שהיא בעיא שלא נפשטה. עי' להלן, וכ"כ בפמ"ג משבצות ס"ק א שלפיכך שינה המחבר בשו"ע בלשונו וכ' אסור.]  [145: 145 . שו"ת הרשב"א ח"א סי' תסו, ומדמה לשובר מפרקת להלן שהבעיא עלתה בתיקו; רבנו פרץ ברא"ש חולין פ"ח סי' מט במולח בכלי שאינו מנוקב; או"ה כלל י דין א ודין ח; רמ"א בשו"ע סט יח וט"ז ס"ק מד וש"ך ס"ק עד. וע"ע מליחה.]  [146: 146 . מאירי חולין פ"ח עמ' רל.]  [147: 147 . עי' חולין קיב א.]  [148: 148 . תוס' חולין יד א ורא"ש שם; שו"ת הרא"ש כלל ב סי' יז.]  [149: 149 . מ"מ שם ה"ט.]  [150: 150 . רמב"ם פ"ו הי"ב, לפי המ"מ שם ובה"ט.]  [151: 151 . ב"י שם לד' הרמב"ם.]  [152: 152 . ב"י בשם מהר"י בן חביב לד' הרמב"ם, ועי"ש שהשיג עליו.] 

השובר מפרקת של בהמה קודם שתצא נפשה, הדבר ספק אם אסור לאכול מבשרה חי, אלא אם כן מולחו יפה[footnoteRef:153]153, לפי שהדם מתעורר לצאת בשעת שחיטה, וכששובר מפרקתה אין בה כח להתאנח ולהוציא דם, והיא נחה ושוקטת והדם חוזר ונבלע באברים[footnoteRef:154]154, וספק איסור לחומרא[footnoteRef:155]155. ונחלקו ראשונים: יש סוברים שהדבר ספק הוא לאכילת חי, אם זהו כפירש ויצא לחוץ, אבל אם ימלחנו כשאר בשר מותר, אפילו לבישול בקדרה[footnoteRef:156]156, ויש סוברים שאף על ידי מליחה אסור, לפי שמבליע הדם ושוב אינו יוצא, ואוכל דם[footnoteRef:157]157, ויש סוברים שאין לאכלו חי על ידי חליטה כדרך שמותר לדעתם בכל בשר חי דוקא על ידי חליטה[footnoteRef:158]158, אבל מותר על ידי חתיכת החתיכה ומליחתה יפה לבישול או שיצלה[footnoteRef:159]159.  [153: 153 . ע"ע מליחה.]  [154: 154 . חולין קיג א ורש"י.]  [155: 155 . רא"ש ור"ן ושאר ראשונים שם, וכ"פ לאיסור הרמב"ם פ"ו ה"ט ועי"ש במ"מ והטוש"ע סז ג.]  [156: 156 . רמב"ן ורשב"א ור"ן חולין שם וכגי' הרי"ף והרא"ש שם שהבעיא היא לאומצא, ועי' מעדני יום טוב על הרא"ש שם אות ק; הגמ"י פ"ו ה"ט בשם רגמ"ה; טוש"ע שם.]  [157: 157 . רש"י שם לגירסתנו בגמ', ועי' ב"ח סי' סז ופמ"ג שם משבצות ס"ק א שלרש"י י"ל דוקא למליחה אסור וחי מותר, אבל ברשב"א ור"ן בדעתו כ' אפי' למליחה אסור וכ"כ הפמ"ג עצמו בס' ראש יוסף חולין קיג א; העיטור ח"ב הבשר הבשר וטור שם בשמו.]  [158: 158 . עי' לעיל ד' הרמב"ם.]  [159: 159 . רמב"ם שם ה"ט, ועי"ש במ"מ שגורס כגי' הרי"ף אלא שמפרש לענין חליטה. אם לצלייה צריך גם מליחה או שא"צ, ע"ע צליה.] 

[טור תלב] יש מן הראשונים סוברים שאין הדברים אמורים אלא בשובר מפרקת, כי מחמת יסורי שבירה אין בה כח להתאנח ולהוציא הדם, אבל החותך את המפרקת לא נאסר, שאין מבליע הדם[footnoteRef:160]160, ויש מחמירים אף בחותך[footnoteRef:161]161.  [160: 160 . הג"א חולין פ"ח סי' נ, והביאו ב"י.]  [161: 161 . רבנו ירוחם נט"ו אות ד, והביאו בד"מ.] 

כתבו ראשונים שאסור לקרב מיתת הבהמה על ידי תחיבת סכין בלבה, מפני שמתה ואין בה כח להתאנח ולהוציא דמה והרי הוא נבלע באברים[footnoteRef:162]162, וכן אסור לשבור המפרקת[footnoteRef:163]163, אבל אין הבשר נאסר בכך, אלא נדנוד עברה הוא והזריז הרי זה משובח[footnoteRef:164]164. ומכל מקום אם שחט בהמה או עוף ושוהה למות, מותר להכותו על ראשו שימות[footnoteRef:165]165, מפני שאין הדמים נגררים כל כך אחר הראש[footnoteRef:166]166, ויש אומרים שאף להכות על ראשה לא הותר אלא אם שהה זמן רב עד שיצא כל הדם מה שיש לצאת בזינוק ועדיין חי[footnoteRef:167]167, ויש אומרים שלא אמרו שמותר להכות על ראשה, אלא שזה מוטב יותר מלשחטה עוד פעם[footnoteRef:168]168.  [162: 162 . ב"י בשם שבלי הלקט; רמ"א בשו"ע שם ג.]  [163: 163 . רמ"א שם, ועי' פמ"ג שפ"ד ס"ק ט שבגמ' שאמרו אסור היינו לאחרים משום גזל והרמ"א משום דם.]  [164: 164 . רמ"א בד"מ שם בשם בנימין זאב, וכן בשו"ע שיש ליזהר לכתחילה.]  [165: 165 . סה"ת סי' סה; טור ורמ"א בשו"ע כג ה.]  [166: 166 . ש"ך סז ס"ק ט.]  [167: 167 . ט"ז שם ס"ק ב.]  [168: 168 . דרישה שם בפי' ד' הטור. וע"ע שהיה.] 

החותך בשר מבית השחיטה, אף הוא אסור לאכלו חי, שכשחתך עד שלא תצא נפשה הדם נעקר ומתמצה דרך שם, ולפיכך צריך מליחה[footnoteRef:169]169.  [169: 169 . ר"ן חולין פ"א ופ"ז; מרדכי שם סופ"ב; רמ"א בד"מ ובשו"ע סז ג. ועי' תוס' לג א ד"ה מולחו. וע"ע צליה שאף לצלי צריך בזה מליחה.] 

ה. דם הלב והכבד והטחול. הלב יש לו שני מיני דמים: הדם המובלע בבשרו, והכנוס בתוך חללו[footnoteRef:170]170. המובלע בבשרו, הוא כשאר דם האברים, שעוברים עליו בלא תעשה ואין חייבים עליו כרת[footnoteRef:171]171, והנמצא בתוך חללו, חייבים עליו כרת אם הוא לב של בהמה שיש בדם שבתוך החלל כזית[footnoteRef:172]172, אבל אם הוא לב של עוף, שאין בדמו כזית, אינו עובר עליו[footnoteRef:173]173, לא בכרת ולא בלאו, אבל יש בו איסור כמו כל חצי שיעור[footnoteRef:174]174. ונחלקו ראשונים בדם שבתוך החלל: יש סוברים שאף הוא יש בו שני מיני דמים [טור תלג] דם הכנוס ועומד לעולם בחללו של לב, והוא שחייבים עליו כרת, ודם הנמשך אליו בשעת שחיטה, ואינו עליו אלא בלא תעשה[footnoteRef:175]175, ויש להכיר בין שני מיני הדמים שבחלל, שהכנוס ועומד הוא צלול ושמתקבץ אליו בשעת שחיטה הוא קרוש[footnoteRef:176]176. ויש סוברים להיפך, שעל דם הכנוס ועומד בחלל הלב אינו עובר אלא בלאו, ודם המתכנס בשעת שחיטה הוא בכרת, לפי שהוא דם הנפש[footnoteRef:177]177. ויש שאינם מחלקים בכך, וכל דם שבחלל הלב חייבים עליו כרת, לפי שמושך הדם מבית השחיטה בנשימתו וכונסו בלבו, והוא דם הנפש[footnoteRef:178]178. ואין לדעתם בדם שבתוך החלל אלא מין אחד של דם, והוא הנמשך מבית השחיטה[footnoteRef:179]179.  [170: 170 . כריתות כב א.]  [171: 171 . ברייתא בכריתות שם וכפי' הגמ'.]  [172: 172 . רב בגמ' שם; רמב"ם פ"ו ה"ו.]  [173: 173 . משנה חולין קט א לא קרעו אינו עובר עליו וכפי' רב בכריתות שם; רמב"ם שם. על השיעור כזית עי' לעיל: איסורו וחיובו.]  [174: 174 . חולין שם ב ורש"י שם. וע"ע חצי שיעור.]  [175: 175 . רי"ף ורא"ש חולין פ"ח סי' כה לגירסתם בכריתות שם כי קאמר רב בדם דיליה, ועי"ש בר"ן ובמעדני יום טוב אות מ; רמב"ם פ"ו ה"ג וה"ד.]  [176: 176 . פמ"ג סי' עב משבצות ס"ק א מהכנה"ג, ועי' ערוך לנר כריתות שם שנתקשה איך אפשר לדעת מהו הכנוס ומהו המתקבץ.]  [177: 177 . יראים השלם סי' מח, ועי"ש בתועפות ראם אות ד; סמ"ג לאוין קלז; מ"מ פ"ו ה"ג בשם קצת מפרשים. ועי' לח"מ שם ה"ו בשם מהרלב"ח: שלא כדברי האומרים בהיפך.]  [178: 178 . רש"י שם לגירסתנו והיא גם גי' התוס' ורשב"א בתוה"א בית ג שער ג, והמאירי חולין עמ' ריח כי קאמר רב דאתי ליה מעלמא. ועי' פמ"ג סי' עב שם שכ"מ גם מלשון הטוש"ע שם עב.]  [179: 179 . פמ"ג סי' עב משבצות ס"ק א בשם כנה"ג, וכ"מ ממאירי חולין שם.] 

על סדר הכשרו של הלב בקריעתו לקדרה ולצלייה ע"ע לב. 
הכבד כולו דם קרוש הוא וטעם דם לו, והתורה התירתו[footnoteRef:180]180, שלא אסרה תורה אלא דם הנשפך כמים[footnoteRef:181]181 והכבד קרוש ועומד הוא בגופה של בהמה ואינו נשפך כמים[footnoteRef:182]182. ונחלקו ראשונים: יש סוברים שמכיון שהתורה התירתו, הרי הוא מותר אפילו פירש, ואינו אסור כשפירש אלא מדבריהם גזרה משום שאר דם[footnoteRef:183]183, ויש סוברים שלאחר שפירש דמו אסור מן התורה[footnoteRef:184]184, וכל האוכל ממנו כזית לוקה[footnoteRef:185]185. דם שבסמפוני הכבד, כתבו ראשונים שאף על פי שלא פירש הרי זה בכרת, לפי שהדם בא ממקומות אחרים ונכנס לתוך הסמפונות[footnoteRef:186]186, ואפילו להסוברים שדם שבחלל הלב הנמשך לתוכו ממקומות אחרים אינו אלא בלאו[footnoteRef:187]187, הרי זה מפני שנמשך בשעת [טור תלד] שחיטה, אבל דם זה לדברי הכל הוא בכרת[footnoteRef:188]188.  [180: 180 . חולין קט ב אסר לן דמא שרא לן כבדא ורש"י שם.]  [181: 181 . עי' לעיל: איסורו וחיובו.]  [182: 182 . לבוש יו"ד עג א.]  [183: 183 . ר"ת בתוס' חולין קי ב ד"ה כבדא ורא"ש שם סי' כז וכ"ד או"ה כלל ח דין י וכלל ט דין יא ותורת חטאת כלל כד דין י ושו"ת מהרש"ל סי' פד וש"ך סי' עג ס"ק יט שדם כבד מדרבנן, ועי' פמ"ג שם שפ"ד ס"ק יד.]  [184: 184 . רשב"א ור"ן חולין שם, ע"פ גמ' שם קיא א: כבדא עילוי בישרא דם דאורייתא, ועי"ש בתוס' ד"ה דם דאורייתא; רא"ש שם סי' כז: וקצת משמע.]  [185: 185 . רמב"ם פ"ו ה"ד, אלא שכ': דם הנמצא בכבד, ויתכן שר"ל שבסמפונות, עי' בסמוך, וכן מצדד בשו"ת שער אפרים סי' פח.]  [186: 186 . תוס' קיא א ד"ה וחיתוכיה; רא"ש שם סי' כז.]  [187: 187 . עי' לעיל ד' הרי"ף והרא"ש והרמב"ם.]  [188: 188 . שו"ת שער אפרים סי' פח.] 

על סדר הכשר הכבד לבישול בקדרה ולצלייה ולחליטה, ע"ע כבד. 
הטחול, אף על פי שיש בו מראה אדמומית ונראה כריבוי דם, דינו כשאר בשר[footnoteRef:189]189, שאינו דם אלא בשר הדומה לדם[footnoteRef:190]190, ודוקא גוף הטחול, אבל דם היוצא ממנו אסור כמו כל דם האברים[footnoteRef:191]191.  [189: 189 . טוש"ע עד א, ע"פ חולין קיא א טחלא שומנא בעלמא.]  [190: 190 . רמב"ם פ"ו ה"ט.]  [191: 191 . תוס' חולין שם ד"ה אבל ומ"מ שם ה"ט, ועי' לעיל: איסורו וחיובו ציון 33. על ניקורו ע"ע נקור.] 

ו. אברים שאין בהם דם. אין מחזיקים דם בבני מעיים[footnoteRef:192]192, שהם בחזקת שאין בהם דם[footnoteRef:193]193. בני מעיים האמורים בנוגע לדם הם הכרם* והקיבה* והחלחולת[footnoteRef:194]194 ושאר הדקין[footnoteRef:195]195, שהמאכל עובר בהם בחללם[footnoteRef:196]196, ויש חולקים בכרס ובית- הכוסות* וסוברים שאינם בכלל בני מעיים לדין זה, ולא נאמר אלא בדקין[footnoteRef:197]197.  [192: 192 . חולין קיג א; רמב"ם מאכ"א פ"ז הט"ו; טוש"ע עה א.]  [193: 193 . רש"י.]  [194: 194 . ע"ע דקין.]  [195: 195 . גמ' שם תרגומא אכרכשא כו', לפי' רש"י ורא"ש ור"ן שם; טוש"ע שם.]  [196: 196 . רמב"ם שם, להבנת הרדב"ז ח"ד סי' אלף רסה (קצד).]  [197: 197 . רשב"א שם בשם ר"ת ובתוה"א בית ג שער ג; מ"מ מאכ"א שם בהבנת ד' הרמב"ם; מאירי חולין שם; ס' התרומה סי' סה; רמ"א בשו"ע שם בשם יש חולקים, ועי' בדרכי תשובה שם ס"ק יג מחלוקת אחרונים בדבר.] 

ההמסס* דינו ככרס לדם, ולהסוברים שמחזיקים בו דם אף ההמסס כן[footnoteRef:198]198. הקיבה, יש אומרים שדומה לדקין ולדברי הכל אין מחזיקים בה דם[footnoteRef:199]199, ומהאחרונים נחלקו בדבר: יש משוים אותה לכרס, ויש משוים לדקין[footnoteRef:200]200.  [198: 198 . תורת חטאת סוף כלל ה.]  [199: 199 . ס' התרומה סי' סה.]  [200: 200 . עי' דרכי תשובה ס"ק יד. וע"ע בני מעים עמ' שפ.] 

הקורקבן* מחזיקים בו דם, אפילו להסוברים שהכרס הוא בכלל בני מעיים לדם[footnoteRef:201]201, ויש שמשוים הקורקבן לכרס[footnoteRef:202]202.  [201: 201 . ט"ז ס"ק א וש"ך ס"ק א.]  [202: 202 . דרישה שם, עי' ט"ז וש"ך שהשיגו.] 

השומן שעל בני מעיים יש בו דם[footnoteRef:203]203.  [203: 203 . רש"י שם ד"ה וכרכשא כו' וכנתא גופה כו'; רא"ש שם; טוש"ע שם.] 

על סדר מליחת בני המעיים ואם נתבשלו בלא מליחה, ע"ע בני מעיים. 
העור, יש שכתבו שאין בו דם[footnoteRef:204]204, ויש חולקים ומוכיחים שיש בו דם[footnoteRef:205]205, ולכן הוא אסור באכילה משום דם[footnoteRef:206]206, ויש סוברים שאפילו שיש דם בעור, [טור תלה] אין דמו אסור, שהעור אינו בשר, והרי כתוב אך בשר בנפשו דמו לא תאכלו, וכשם שממעטים דם ביצים מפני שאינו בשר[footnoteRef:207]207, כך נתמעט דם העור[footnoteRef:208]208.  [204: 204 . ט"ז סי' כג ס"ק ז.]  [205: 205 . תב"ש שם ס"ק כ ושו"ת שבות יעקב ח"א סי' נח, ע"פ יומא מח א ולא מדם העור.]  [206: 206 . לב"ש חידושי דינים סי' לה ושם ס"ק קכט.]  [207: 207 . עי' לעיל: בעלי החיים.]  [208: 208 . יד אפרים ליו"ד סי' עז. ועי' דרכי תשובה סי' עו ס"ק ב בשם כמה אחרונים שנחלקו בדבר.] 

על החוטים בחלקים מסויימים של בהמה ועוף שאין בהם משום דם, ע"ע חוטין וע' נקור. 
ז. דם שבישלו ושמלחו. דם שבישלו אמר זעירי אמר ר' חנינא אינו עובר עליו[footnoteRef:209]209, בין שהוא של חולין ובין של קדשים, שלא חייבה תורה אלא על דם הראוי לכפרה[footnoteRef:210]210, ודם קדשים משבישלו אינו ראוי לכפרה ויצא מתורת דם[footnoteRef:211]211, ויש מוסיפים עוד שמכיון שבישלו נתעברה צורתו ויצא מכלל דם[footnoteRef:212]212. וכן אמר רב יהודה אמר זעירי דם שמלחו אינו עובר עליו[footnoteRef:213]213, שמליח הרי הוא כרותח[footnoteRef:214]214, וכיון שמלחו יצא לו מתורת דם ואינו ראוי לכפרה[footnoteRef:215]215. הקפה דם בהמה - שהקרישו בשמש - ואכלו, אם הדם הוא מחטאות החיצוניות שראוי ללקיחה באצבע ונתינה על המזבח[footnoteRef:216]216, חייב[footnoteRef:217]217, והוא הדין לשל חולין, הואיל וראוי לכפרה בקדשים[footnoteRef:218]218, ואף על פי שהדם הוא צלול וזה הוא קרוש, כיון שהקפהו החשיבו[footnoteRef:219]219, ואין אומרים שאכלו שלא כדרך אכילתו[footnoteRef:220]220, ואם היה מחטאות הפנימיות - פרים הנשרפים ושעירים הנשרפים - הטעונות טבילה באצבע והזאה, וכשהוא קרוש אינו ראוי לטבילה והזאה, נחלקו בדבר: רב חסדא אמר האוכלו פטור, שאינו ראוי לכפרה, ורבא אמר חייב, הואיל וכנגדו ראוי בחיצוניות[footnoteRef:221]221. ונחלקו ראשונים: יש סוברים שלפי מסקנת הסוגיא אף זעירי לא אמר דם שבישלו אינו עובר עליו אלא בחטאות הפנימיות דוקא, אבל [טור תלו] בחטאות החיצוניות וכן בחולין חייב, ורבא חולק על זעירי וסובר לעולם חייב[footnoteRef:222]222, ולכן סוברים להלכה דם שבישלו חייבים עליו כרת[footnoteRef:223]223, ואף מן האחרונים יש נוטים להחמיר כשיטה זו[footnoteRef:224]224. ויש סוברים שלא נחלקו האמוראים בחטאות הפנימיות, וכן לא אמר רב חסדא הבדל בין פנימיות לחיצוניות, אלא בהקפה בחמה ולא בישלו, אבל בישלו באש הכל סוברים כזעירי שאינו עובר עליו[footnoteRef:225]225, וכן סוברים רוב הראשונים להלכה שדם שבישלו אין בו אלא איסור דרבנן[footnoteRef:226]226, וכן דעת רבים מהאחרונים[footnoteRef:227]227, ולפיכך יש מתירים באשה שבישלה בשר ושכחה אם מלחה תחילה, כיון שאין זה אלא ספק דרבנן ולהקל, שדם שבישלו אינו אלא ספק דרבנן ולהקל, שדם שבישלו אינו אלא מדבריהם[footnoteRef:228]228, אלא שיש חולקים מטעם אחר, שמעמידים על חזקת איסור הקודמת[footnoteRef:229]229, ואפילו בסתם ספק כתבו ראשונים שאף על פי שדם שבישלו מדרבנן אין להקל בכל הספקות, כיון שהוא קרוב מאד לאיסור תורה[footnoteRef:230]230. ויש מהראשונים סוברים, שאף על פי שהלכה כזעירי, מכל מקום דם שבישלו אסור מן התורה, אם מפני שאף זעירי לא אמר אלא שאין עובר עליו - ואין לוקים עליו משום כל דם לא תאכלו[footnoteRef:231]231 - אבל מכל מקום איסור יש בו[footnoteRef:232]232, כמו חצי שיעור שאסור מן התורה[footnoteRef:233]233, ואם מפני שזעירי לא אמר אלא בדם קדשים, אבל בדם חולין עובר עליו[footnoteRef:234]234. מהאחרונים יש שכתבו לחלק: דם בעין שבישלו או שמלחו, אף על פי שאין בו משום איסור דם, שאינו ראוי לכפרה, מכל מקום אסור משום כל היוצא מן הטמא טמא, שהרי קודם [טור תלז] שבישלו ושמלחו היה אסור, אבל אם הדם נפלט על ידי הבישול או המליחה, שמעולם לא היה אסור, שהרי היה דם האברים שלא פירש שמותר[footnoteRef:235]235, אינו בכלל יוצא מן הטמא, ואינו אסור אלא מדרבנן[footnoteRef:236]236.  [209: 209 . מנחות כא א.]  [210: 210 . עי' לעיל: איסורו וחיובו.]  [211: 211 . רש"י שם.]  [212: 212 . הרא"ה בבדק הבית שער ג בית ג.]  [213: 213 . גמ' שם.]  [214: 214 . רש"י שם.]  [215: 215 . גמ' שם לענין דם קרבן.]  [216: 216 . ע"ע זריקה, על סדר זריקת דם חטאת.]  [217: 217 . רב חסדא בגמ' שם, וכפי' הגמ' הברייתא שם הקפה ואכלו חייב.]  [218: 218 . רש"י שם ד"ה כאן.]  [219: 219 . חולין קכ א. וע"ע אחשביה עמוד רכ.]  [220: 220 . חי' הר"ן שם ב ד"ה הא דתניא ולב אריה שם א.]  [221: 221 . גמ' שם.]  [222: 222 . עי' רש"י שם ד"ה והא דאמר ותוס' שם ד"ה כאן בדעתו, וכן פירשו בשיטת רש"י הסמ"ג לאוין קלז והכו"פ סי' סט ס"ק א ושו"ת שאג"א החדשות סי' טז ושו"ת הרי"מ מגור סי' ז ובצמח צדק החדש פסקי דינים ר"ס סט.]  [223: 223 . רש"י חולין קט א במשנה ד"ה הלב קורעו ועי"ש בתוס' ד"ה הלב, ושם קכ א ברש"י ד"ה הקפה, ועי"ש בתוס'; חי' הר"ן חולין קכ א. וכ"ד הרמב"ם פ"ו ה"ו, עי"ש בלח"מ ובב"י סי' פז בדעתו ועי"ש בש"ך ס"ק טו ובפתיחה לפמ"ג הל' מליחה.]  [224: 224 . עי' שו"ת הרדב"ז ח"א סי' קצט וכו"פ שם וצ"צ פסקי דינים שם.]  [225: 225 . תוס' מנחות שם.]  [226: 226 . תוס' חולין קט א וקיא א ד"ה דם וקכ א; סה"ת סי' נו; רא"ש חולין פ"ח סי' כז וסי' לג ושם סי' לז לפי' רשב"ם; תוה"א להרשב"א בית ג שער ג בנותן כלי תחת הצלי, והביאו הטור סו"ס עו; בדק הבית להרא"ה שם; סמ"ק סי' רה בלב עוף, ועי"ש במסיח לפי תומו ובב"י סי' סט בדעתו מפני שדם שבישלו מדרבנן; ר"ן חולין פ"ז ברישא בכבשא, ועי"ש פ"ח בלב, אבל בחי' הר"ן לחולין קכ א כ' שאין הלכה כזעירי, ועמד ע"ז בצ"צ פסק"ד שם וכ' שחי' העור והרוטב אינם של הר"ן.]  [227: 227 . תורת חטאת כלל א דין ז; ט"ז סי' סט ס"ק כד; ש"ך סי' סט ס"ק מב ועו וסי' ע ס"ק מט; פר"ח סי' סט ס"ק א.]  [228: 228 . ט"ז שם, ועי"ש עוד טעמים.]  [229: 229 . עי' נקוה"כ שם. וע"ע חזקה וע' מליחה.]  [230: 230 . משמרת הבית להרשב"א בית ג שער ג. ועי' שו"ת רדב"ז סי' קצט.]  [231: 231 . משמרת הבית להרשב"א בד"ה היכא דחלטי לכבד בשם איכא מ"ד.]  [232: 232 . העיטור ח"ב הכשר בשר בשם אית מאן דאמר, והביאו ברשב"א חולין קי ב ד"ה רב דימי; חי' הר"ן חולין קכ א בדעת זעירי, אלא שהוא עצמו פסק לגמרי שלא כזעירי; קרית ספר להמבי"ט מאכלות אסורות פ"ו.]  [233: 233 . רשב"א חולין שם ובמשמרת הבית שם וקרית ספר שם. ועי' צ"צ פסקי דינים ר"ס סט שמצדד לומר שרק כרת אין בו לזעירי אבל לאו יש בו כמו דם התמצית שאינו ראוי לכפרה, ומצדד כן אף הרא"ש פ"ח סי' לז, וכ"כ בשו"ת חת"ס יו"ד סי' ע.]  [234: 234 . העיטור שם ורשב"א חולין בשמו בשם אית מ"ד; ריטב"א חולין קט ב ד"ה הלב: ואפשר.]  [235: 235 . עי' לעיל: דם האברים.]  [236: 236 . שו"ת הרי"מ מגור יו"ד סי' ז; שו"ת נפש חיה יו"ד סי' ה. וע"ע יוצא מן הטמא. ועי' על דם שבישלו ושמלחו בארוכה בספרים שציין בדרכי תשובה סי' סז ס"ק ה וסי' סט ס"ק א.] 

יש מהראשונים שנראה מדבריו שמחלק בדם שבישלו בין בהמה לעוף: בבהמה הוא שנחלקו בגמרא, אבל בעוף לדברי הכל מותר[footnoteRef:237]237.  [237: 237 . עי' הגהות מרדכי שבת פ"ג סי' תסז, וכ"כ בבגדי ישע לבעל השל"ה שם בפירושו, והוא נגד כל הראשונים שאינם מחלקים בכך. ועי' מקור מים חיים בפתיחה לסי' סט ובערוגת הבושם סי' סט ס"א שהשיאו דברי הגמ"ר לפירושים אחרים.] 

דם היוצא בתחילת הבישול, נחלקו בו: יש סוברים שאינו נקרא דם שבישלו אלא כשנתבשל כמאכל בן דרוסאי, שהוא הנקרא בישול בכל מקום[footnoteRef:238]238, אבל כל הנפלט מהבשר קודם שהגיע לכלל בישול זה, הוא דם גמור ועוברים עליו[footnoteRef:239]239, ויש סוברים שכל שנפלט על ידי כלי-ראשון* מיד, הרי זה מדרבנן, אפילו שלא הגיע לידי שיעור בישול[footnoteRef:240]240, וכן כשנפלט בתחילת המליחה מיד, הרי זה בכלל דם שמלחו[footnoteRef:241]241.  [238: 238 . ע"ע בשול.]  [239: 239 . בדק הבית להרא"ה ב"ג ש"ג בד"ה אמר שמואל ככר כו' וכ"כ בפתיחה להפמ"ג בשם בית יעקב ע"פ תוס' חולין קיא א ד"ה דם שכשנפלט עד שלא נתבשל הוא דאורייתא, וכ"כ ביד אברהם לשו"ע שם י, וכ"כ הפמ"ג שם להוכיח מרשב"א במשמרת הבית בענין רישא בכבשא שהדם חם ופולט אפילו לא הגיע עדיין לבישול ואסור מה"ת.]  [240: 240 . פמ"ג בפתיחה שם, ועי"ש שדחה הראייה מתוס' שר"ל אם נפלט ע"י סחיטה קודם הבישול וכ"מ בחי' הרשב"א שם.]  [241: 241 . פמ"ג שם.] 

שיעור המליחה, שהדם היוצא על ידי כך יקרא דם שמלחו, הוא כדי שיהיה אינו נאכל מחמת מלחו, אבל הדם היוצא על ידי מליחה מועטת אסור מן התורה[footnoteRef:242]242.  [242: 242 . פמ"ג שם, ע"פ תוס' מנחות כא א ד"ה דם שבישלו. וע"ע מליחה.] 

דם היוצא על ידי חום של כלי שני, הוא מן התורה, שכלי שני אינו מבשל[footnoteRef:243]243.  [243: 243 . פמ"ג שם. וע"ע כלי שני.] 

דם היוצא על ידי כבישה מעת לעת בצונן במים - או בחומץ כשיעור שיתן על האש ויתחיל להרתיח[footnoteRef:244]244 - אף על פי שבכל מקום כבוש הרי הוא כמבושל[footnoteRef:245]245, מכל מקום דם זה אינו כדם שבישלו, ואסור מן התורה[footnoteRef:246]246, שכבוש אינו מבשל אלא מפליט ומבליע[footnoteRef:247]247, ויש שכתבו שאף דם [טור תלח] כבישה מדרבנן, שאף הוא אינו ראוי להקרבה, מאחר שנתערב במים[footnoteRef:248]248. ויש שכתבו שאף בדם שנתערב במים יש חילוק, שאם נפל דם לתוך המים אינו ראוי להקרבה ומותר מן התורה, ואם נפלו מים לתוך דם אם יש בו מראית דם, שראוי להקרבה[footnoteRef:249]249, אסור מן התורה[footnoteRef:250]250.  [244: 244 . ע"ע כבוש על שיעורי הכבישה.]  [245: 245 . ע"ע הנ"ל.]  [246: 246 . יש"ש חולין פ"ח סי' צ, וכ' שם מפני שכבוש כמבושל, ור"ל שעי"ז נפלט; הגהות שערי דורא שער ב; או"ה כלל ל דין א בבשר תפל שנפל לתוך דם; פמ"ג סי' ע שפ"ד ס"ק יח וסי' קה שפ"ד ס"ק ב.]  [247: 247 . פמ"ג שם. וע"ע הנ"ל.]  [248: 248 . חוו"ד סי' ע ס"ק ד, ע"פ או"ה כלל ו דין כ. ולפ"ז אין סתירה מאו"ה כלל ל הנ"ל, כי שם בבשר שנכבש בתוך דם, שהדם נבלע ע"י הכבישה בהבשר, ואין שם מים, אסור מה"ת.]  [249: 249 . עי' זבחים עח א. וע"ע זריקה.]  [250: 250 . מנ"ח מצוה קמח, ועי"ש שאף בדם לתוך מים מוכיח שאסור מה"ת מפסחים כב א אלו ואלו מתערבין באמה כו' וכ' שי"ל שהגמ' שם כמ"ד דם שבישלו מה"ת.] 

ח. דם שנשתנה. דם שנקרש ויש סביבותיו צלול כמים, ואותם מים הם מן הדם עצמו, אם יש בו מראה אדמומית חייבים עליו כרת[footnoteRef:251]251. והוא שיש בו כזית[footnoteRef:252]252, היינו כזית דם גמור[footnoteRef:253]253, שאף על פי שכולו דם אינו חייב כרת עד שיהא בו כזית דם גמור[footnoteRef:254]254, אבל אם יש בו כזית חייב, אף על פי שמעורב בדם צלול ולבן הרבה עד שהוא כזית ביותר מאכילת פרס[footnoteRef:255]255, שכיון שכולו דם אחד הוא אינו בטל כאיסור אחר[footnoteRef:256]256. ויש שפירשו בדעת ראשונים שחייב כרת אף על מי הדם בלבד כשיש בהם כזית[footnoteRef:257]257. ויש שהוסיפו שאותו כזית ממי הדם צריך לשער כפי ערך אילו היה דם עב שיהיה בו אז כזית, ולא כפי מה שהוא עכשיו צלול[footnoteRef:258]258.  [251: 251 . חולין פז ב ורש"י ד"ה בצללתא דדמא ומאירי שם. ועי' רמב"ם טומאת מת פ"ב הי"ב ובכ"מ שקוראו תמצית הדם, ועי' אשכול ח"ג עמ' 59 ויראים השלם סי' שיב שמדמים זה למי חלב, וכן קוראים אותו היום נסיוב הדם.]  [252: 252 . גמ' שם.]  [253: 253 . רש"י שם; תוס' שם ד"ה והוא.]  [254: 254 . תוס' שם.]  [255: 255 . ע"ע אכילת פרס וע' טעם כעיקר.]  [256: 256 . ריטב"א חולין שם.]  [257: 257 . תורת חיים חולין שם בד' הרמב"ם טומאת מת שם.]  [258: 258 . שו"ת חת"ס יו"ד סי' ע, ע"פ שבת עז א.] 

כשאין בהם מראה אדמומית אינו חייב עליהם, שכיון שבטבעו סובב הדם, כל זמן שמסבב, לדם יחשב, אבל בהפרידו עינינו רואות שהוא מים[footnoteRef:259]259, ובעודו מעורב עם הדם נקרא דם ולא נקרא צלילות הדם[footnoteRef:260]260, וכשפירש מן הדם ואין עליו מראה אדמומית הפסיד שם דם ונולד לו שם אחר ונקרא צלילות הדם[footnoteRef:261]261.  [259: 259 . אשכול ח"ג עמ' 59.]  [260: 260 . "צללתא דדמא" בגמ' שם.]  [261: 261 . יראים השלם סי' שיב.] 

ה"מושק"[footnoteRef:262]262 - להסוברים שהוא ממין דם שבחיה ידועה שנצרר ונתייבש[footnoteRef:263]263 - נחלקו בו אם [טור תלט] אסור משום דם: יש סוברים שאסור באכילה משום כך[footnoteRef:264]264, ואף על פי שנתייבש ויצא מתורת דם, אנו הולכים אחרי תחילתו, כפי שהיה קודם לכן, שכן גם בחלב אמרו דם נעכר ונעשה חלב, ומכל מקום הוצרכו ללימוד מיוחד בתורה שהחלב מותר[footnoteRef:265]265, ויש חולקים וסוברים שמותר, ואף על פי שתחילתו היה דם הולכים אחר מה שהוא עכשיו וכפרש בעלמא הוא[footnoteRef:266]266.  [262: 262 . MUSKAT או BISAM. ועי' רמב"ן עה"ת שמות ל כג שי"א שהוא המור שבסממני הקטורת, וכ"ה בטור או"ח סי' רטז. ועי' רמב"ם כלי המקדש פא ה"ב וראב"ד שם, ועי' ע' קטרת.]  [263: 263 . עי' בערוך ע' משק ובמוסף הערוך שם ועוד שי"א שהוא זיעת החיה. לפי הזואולוגים הוא מיץ של בלוטה.]  [264: 264 . תר"י ברכות פ"ו; רא"ש שם סי' לה בשם הרז"ה; טור או"ח רטז בשם רמ"ה; מג"א שם ס"ק ג.]  [265: 265 . מג"א שם, ע"פ בכורות ו ב, ועי"ש עוד מתמורה לא א באפרוח מביצת טרפה.]  [266: 266 . תר"י ורא"ש וטור שם בשם ה"ר יונה; ט"ז שם ס"ק ב, ע"פ חולין קטז ב בחלב טרפה במעי כשרה כשנקרש; שו"ת הרדב"ז ח"ג סי' תתקט (תעג). ועי' דרכי תשובה יו"ד סי' סו ס"ק ו מכמה אחרונים שמהם אוסרים ומהם מתירים.] 

החלב (ח' קמוצה), להסוברים דם נעכר מחמת הלידה ונעשה חלב[footnoteRef:267]267, היה מהראוי להיאסר באכילה משום דם, אלא שחידוש הוא שחידשה תורה בכמה מקראות שהחלב מותר[footnoteRef:268]268. ואפילו להסוברים דם שבישלו, כיון שנשתנה ואינו ראוי לכפרה, אינו אסור מן התורה[footnoteRef:269]269, מכל מקום הוצרכנו לחידוש התורה בחלב שמותר, אף על פי שאין לך שינוי גדול מזה[footnoteRef:270]270, לפי שבשינוי שבא על ידי מעשה אדם, כבישול וכיוצא בו, הוא שאמרו שמותר, אבל מה שנשתנה בחיי הבהמה על פי טבעו אינו שינוי להתיר[footnoteRef:271]271.  [267: 267 . ע"ע חלב וע' נדה מחלוקת תנאים בדבר.]  [268: 268 . בכורות ו ב, וע"ע חלב הלימודים שמותר.]  [269: 269 . עי' לעיל.]  [270: 270 . ועי' שו"ת נו"ב מהדו"ת יו"ד סי' לו ובהגה שם שהקשה למה לנו החידוש, ועי' שו"ת הרי"ם מגור יו"ד סו"ס ז ובערוגת הבושם יו"ד סי' פא ס"א.]  [271: 271 . חזון איש מנחות סו"ס כג, ועי' עוד בחזו"א קדשים ח"ב סי' טז שכשאדם עושה אינו בגדר יוצא מן הטמא שהאדם הוא המבשל אבל בנעשה ממילא ובידי שמים פעולת ההויה מתייחסת להאיסור שיצא ממנו. ועי' לעיל בדם שבישלו אם יש בו משום יוצא מן הטמא.] 

פרה חולבת שיצא ממנה דם עם החלב, יש מהאחרונים סוברים שאפילו אם אחר שעמד איזו שעות נפל הדם למטה והחלב נשאר למעלה נקי אסור, שכל חלב בא מדם שנעכר ונעשה חלב, וחלב זה עדיין לא נשתנה הדם לגמרי לחלב ואסור משום דם ממש[footnoteRef:272]272, והאחרונים נחלקו ומתירים, שאינו אסור אלא הדם בלבד, וכשיש ששים בחלב נגדו מותר[footnoteRef:273]273.  [272: 272 . שו"ת חינוך בית יהודה סי' לח, הובא בפת"ש יו"ד סי' פא ס"ק י.]  [273: 273 . עי' פת"ש שם בשם בנין עולם, ובשו"ת צ"צ החדש יו"ד סי' נד, ועי' דרכי תשובה סי' פא ס"ק סו. ועי' שו"ת דברי חיים ח"ב יו"ד סי' לח שאם הדם יוצא מדד אחד שאר הדדים מותרים.] 

ט. דם מן החי. דם היוצא מן החי, נחלקו בו תנאים אם יש בו, מלבד איסור דם, אף איסור בתורת דם מן החי, כדרך שאסור אבר מן החי: ר' חנינא בן גמליאל אמר שאזהרה מיוחדת יש על דם מן החי, שנאמר: רק חזק לבלתי אכל הדם כי הדם [טור תמ] הוא הנפש ולא תאכל הנפש עם הבשר[footnoteRef:274]274, ו"הדם" שהוזכר בראש המקרא מובנו לא תאכל הדם בעוד הנפש עם הבשר[footnoteRef:275]275, או שרק חזק לבלתי אכול הדם, זה אבר מן החי, כי הדם הוא הנפש זה דם מן החי[footnoteRef:276]276, כי אימתי הדם הוא הנפש בעוד שהבהמה חיה[footnoteRef:277]277. וכן אמר ר' חנינא בן גמליאל שאף בני נח נאסרו בדם מן החי, שנאמר: אך בשר בנפשו דמו לא תאכלו[footnoteRef:278]278, ואנו קורים: בשר בנפשו לא תאכלו, זה אבר מן החי[footnoteRef:279]279, ודמו בנפשו לא תאכלו, זה דם מן החי[footnoteRef:280]280, ופסוק זה לבני נח נאמר[footnoteRef:281]281. חכמים חולקים וסוברים שאין אזהרה מיוחדת לדם מן החי, והכתוב שנאמר בישראל: כי הדם הוא הנפש, בא או לאסור דם הקזה בתורת דם[footnoteRef:282]282, או ללמד על אבר מן החי שנוהג אף בטמאים, שכל שאתה מצווה על דמו אתה מצווה על אבריו[footnoteRef:283]283, והכתוב שנאמר בבני נח: אך בשר בנפשו וגו' לא בא אלא להתיר אבר מן החי בשרצים לבני נח, שאין דמו קרוי נפש אלא הרי הוא כבשרו[footnoteRef:284]284, וכיון שבן נח לא נאסר בדם בתורת איסור דם, ממילא מותר הוא לכתחילה בדם מן החי[footnoteRef:285]285. הלכה כחכמים[footnoteRef:286]286. [274: 274 . דברים יב כג. סנהדרין נט א.]  [275: 275 . רש"י שם.]  [276: 276 . גי' הגמ' בסוגריים, והרש"ל מחקו ע"פ רש"י, וכ"כ בדק"ס שם שבכת"י מינכן ועוד אינו, אבל עי' ביד רמ"ה שדחה פרש"י ומפרש ע"פ גי' זו.]  [277: 277 . רמ"ה שם.]  [278: 278 . בראשית ט ד.]  [279: 279 . ע"ע אבר מן החי.]  [280: 280 . סנהדרין שם.]  [281: 281 . עי' גמ' שם. וע"ע הנ"ל עמ' ג וע' בן נח עמ' שנד - שנה.]  [282: 282 . עי' לעיל: איסורו וחיובו.]  [283: 283 . עי' חולין קב א ותוס' סנהדרין שם ד"ה ורבנן, וע"ע אבר מן החי עמ' מח, ושם מחלוקת בדבר.]  [284: 284 . סנהדרין שם ונז א ורש"י ד"ה למישרא.]  [285: 285 . כ"מ מלכים פ"ט ה"י.]  [286: 286 . רמב"ם מלכים שם.] 

